ai4bharat/Pralekha huggingface dataset:
प्रधानमंत्री कार्यालय
प्रधानमंत्री श्री नरेन्द्र मोदी और विश्व स्वास्थ्य संगठन के महानिदेशक डॉक्टर टेड्रोस अदनोम घेब्रेयेसस के बीच टेलीफोन पर बातचीत हुई
प्रधानमंत्री श्री नरेन्द्र मोदी ने आज विश्व स्वास्थ्य संगठन  के महानिदेशक डॉक्टर टेड्रोस अदनोम घेब्रेयेसस के बीच टेलीफोन पर बातचीत की। प्रधानमंत्री ने कोविड-19 महामारी के बारे में समग्र वैश्विक कार्रवाई में मदद करने के लिए विश्व स्वास्थ्य संगठन की महत्वपूर्ण भूमिका की सराहना की। उन्होंने अन्य बीमारियों के खिलाफ चल रही लड़ाई को नजर अंदाज नहीं करने की जरूरत बताते हुए विकासशील देशों की स्वास्थ्य प्रणालियों के लिए विश्व स्वास्थ्य संगठन की सहायता के महत्व की प्रशंसा की।
श्री टेड्रोस अदनोम घेब्रेयेसस ने विश्व स्वास्थ्य संगठन और भारतीय स्वास्थ्य अधिकारियों के बीच घनिष्ठ और नियमित सहयोग पर जोर दिया। उन्होंने आयुष्मान भारत योजना तथा तपेदिक बीमारी के खिलाफ भारत के अभियान जैसी घरेलू पहलों की विशेष रूप से प्रशंसा की। उन्होंने कहा कि विश्वस्वास्थ्य मुद्दों में भारत की भूमिका बहुत महत्वपूर्ण है।
प्रधानमंत्री श्री नरेन्द्र मोदी और श्री टेड्रोस अदनोम घेब्रेयेसस ने विशेष रूप से वैश्विक आबादी के कल्याण और प्रतिरक्षा बढ़ाने वाली पारम्परिक चिकित्सा प्रणालियों के महत्व के बारे में लाभदायक चर्चा की। उन्होंने समग्र प्रोटोकॉल के माध्यम से पारम्परिक चिकित्सा समाधानों का आधुनिक चिकित्सा पद्धति के साथ एकीकरण करने, समय-समय पर परीक्षण किये गए चिकित्सा उत्पादों तथा प्रक्रियाओं का सावधानीपूर्वक वैज्ञानिक सत्यापन करने के लिए सहमति व्यक्त की।
महानिदेशक ने जोर देकर कहा कि पारम्परिक चिकित्सा की क्षमता कोअभी पर्याप्त सराहना प्राप्त नहीं हुई है। उन्होंने यह भी कहा कि विश्व स्वास्थ्य संगठन इस क्षेत्र में अनुसंधान और प्रशिक्षण को प्रोत्साहन देने तथा सर्वश्रेष्ठ प्रक्रियाओं को साझा करने के बारे में सक्रिय रूप से काम कर रहा है।
प्रधानमंत्री ने इन प्रयासों की सराहना करते हुए उन्हें कोविड-19 के लिए ‘आयुर्वेद’विषय पर 13 नवम्बर को भारत में आयुर्वेद दिवस आयोजित करने के बारे में जानकारी दी।
प्रधानमंत्री और श्री टेड्रोस अदनोम घेब्रेयेसस ने कोविड-19 महामारी का मुकाबला करने के लिए चल रहे वैश्विक सहयोग के बारे में भी विचार-विमर्श किया। इस संदर्भ में डब्ल्यूएचओ के महानिदेशक ने मानवता की भलाई के लिए वैक्सीन और फर्मास्युटिकल्स की एक अग्रणी विनिर्माता के रूप में भारत की क्षमताओं को स्थापित करने के लिए प्रधानमंत्री श्री नरेन्द्र मोदी की मजबूत प्रतिबद्धता की सराहना की।
प्रधानमंत्री कार्यालय
प्रधानमंत्री ने अहमदाबाद में एक निर्माणाधीन भवन में हुई दुर्घटना में लोगों की मौत पर शोक व्यक्त किया
प्रधानमंत्री श्री नरेन्द्र मोदी ने अहमदाबाद में एक निर्माणाधीन भवन में हुई दुर्घटना में लोगों की मौत पर गहरा दुःख व्यक्त किया है। श्री मोदी ने कहा है कि स्थानीय प्रशासन प्रभावित लोगों को हरसंभव सहायता प्रदान कर रहा है।
प्रधानमंत्री कार्यालय ने ट्वीट किया;
‘‘अहमदाबाद में एक निर्माणाधीन भवन में हुई दुर्घटना दुःखद है। मेरी संवेदनाएं इस दुर्घटना में अपने परिजनों को खोने वाले लोगों के साथ हैं। मुझे उम्मीद है कि घायल हुए लोग जल्द ही स्वस्थ होंगे। स्थानीय प्रशासन प्रभावित लोगों को हरसंभव सहायता प्रदान कर रहा है: प्रधानमंत्री"
विद्युत मंत्रालय
बिजली मंत्री श्री आर. के. सिंह ने उत्सर्जन कम करने के लिए ताप बिजली घरों के उत्पादन और उनकी परिगणना में लचीलापन प्रदान करने की प्रक्रिया के संबंध में कार्यान्वयन मुद्दों की समीक्षा की
नवीकरणीय ऊर्जा क्षमता वृद्धि को प्रोत्साहन देने के लिए हर प्रकार की आवश्यक नीतिगत सहायता प्रदान की जानी चाहिए : श्री आर. के. सिंह
बिजली और नवीन तथा नवीकरणीय ऊर्जा, कौशल विकास तथा उद्यमिता राज्य मंत्री  श्री आर. के. सिंह ने उत्सर्जन कम करने के लिए ताप बिजली घरों के उत्पादन और उनकी परिगणना में लचीलापन प्रदान करने के लिए एक समीक्षा बैठक की। बैठक में बिजली मंत्रालय द्वारा जारी प्रक्रिया के संबंध में कार्यान्वयन के मुद्दों पर विचार-विमर्श किया गया। बैठक में बिजली सचिव श्री अजय कुमार भल्ला, बिजली मंत्रालय, एमएनआरई, सीईए, सीईआरसी, पोस्को और एनटीपीसी के वरिष्ठ अधिकारी शामिल हुए।
ताप बिजली घरों के उत्पादन और उनकी परिगणना में लचीलेपन की प्रक्रिया की इजाजत बिजली मंत्रालय ने जारी की थी। इसके अंतर्गत बिजली उत्पादन करने वाली कंपनी देश में कहीं भी नवीकरणीय ऊर्जा उत्पादन क्षमता स्थापित कर सकती है अथवा खरीद सकती है और वर्तमान प्रतिबद्धताओं के विपरीत बिजली आपूर्ति के लिए ऐसी नवीकरणीय क्षमताओं का इस्तेमाल कर सकती है। उपरोक्त प्रणाली के आसानी से कार्यान्वयन के लिए कुछ मुद्दों का समाधान निकालना जरूरी है।
बिजली मंत्री ने ऐसे मुद्दों के समाधान के लिए उपयुक्त निर्देश दिये। उन्होंने कहा कि सरकार मुख्य रूप से नवीकरणीय ऊर्जा के विकास पर ध्यान देगी। अंतर्राष्ट्रीय मंच पर भारत की प्रतिबद्धता को उजागर करते हुए श्री सिंह ने कहा कि नवीकरणीय ऊर्जा क्षमता को प्रोत्साहन देने के लिए सभी तरह की आवश्यक नीतिगत सहायता प्रदान की जानी चाहिए। जिससे ऊर्जा सुरक्षा और पर्यावरण संरक्षण का मार्ग प्रशस्त हो सके।
स्वास्थ्य एवं परिवार कल्याण मंत्रालय
कोविड राहत सहायता पर अपडेट
अब तक राज्यों और केंद्र शासित प्रदेशों को 17,755 ऑक्सीजन कंसट्रेटर, 15,961 ऑक्सीजन सिलेंडर, 19 ऑक्सीजन उत्पादन संयंत्र, 12,913 वेंटिलेटर/बीआई पीएपी, ~6.9 लाख रेमडेसिविर इंजेक्शन को शीघ्रता से वितरित किया गया/ भेजा गया है
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतर्राष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 23 मई, 2021 तक कुल मिलाकर 17,755 ऑक्सीजन कंसट्रेटर, 15,961 ऑक्सीजन सिलेंडर, 19 ऑक्सीजन उत्पादन संयंत्र, 12,913 वेंटिलेटर/बीआई पीएपी, ~6.9 लाख रेमडेसिविर शीशियों को सड़क और वायु मार्ग के माध्यम से वितरित किया गया/ भेजा गया है।
ओंटारियो , ब्रिटेन, ऑस्ट्रेलिया, मलेशिया, यूएसआईएसपीएफ, बुद्धिस्ट संघ  और एसएंडजे चैरिटेबल ट्रस्ट  से 22/23 मई, 2021 को प्राप्त बड़े खेप
|
|
खेप
|
|
मात्रा
|
|
ऑक्सीजन कंसट्रेटर
|
|
1,125
|
|
वेंटिलेट/बीआई-पीएपी/सीपीएपी
|
|
1,397
राहत सामग्रियों को राज्यों/केंद्र शासित प्रदेशों और संस्थानों को तुरंत आवंटन और सुव्यवस्थित वितरण करना एक सतत प्रयास है।
केंद्रीय स्वास्थ्य मंत्रालय नियमित आधार पर इसकी व्यापक निगरानी कर रहा है। अनुदान, सहायता और दान के रूप में बतौर अंतर्राष्ट्रीय सहयोग विदेशी कोविड राहत सामग्री की प्राप्ति और आवंटन के समन्वय के लिए केंद्रीय स्वास्थ्य मंत्रालय में एक समर्पित समन्वय प्रकोष्ठ बनाया गया है। 26 अप्रैल, 2021 से इस प्रकोष्ठ ने काम करना शुरू कर दिया है। वहीं स्वास्थ्य मंत्रालय ने एक मानक संचालन प्रक्रिया तैयार की है और 2 मई, 2021 से इसे लागू किया गया है।
राष्ट्रपति सचिवालय
एयर फोर्स स्टेशन, हकीमपेट और 5 बेस रिपेयर डिपो को ध्वज प्रदान करने के अवसर पर राष्ट्रपति श्री राम नाथ कोविन्द का संबोधन
एयर फोर्स स्टेशन, हकीमपेट और 5 बेस रिपेयर डिपो को ध्वज प्रदान करने के अवसर पर मैं एयर फोर्स स्टेशन, सूलूर आकर प्रसन्न हूं।
- इन दोनों स्टेशनों का उत्कृष्ट इतिहास रहा है और इन्होंने सम्मान और विशिष्टता के साथ देश की सेवा की है। राष्ट्र इन स्टेशनों द्वारा विपरीत परिस्थितियों में समर्पण और साहस का परिचय देने के प्रति कृतज्ञ है और इनकी सराहना करता है।
- सशस्त्र बलों की ताकत और क्षमता के कारण दुनिया के देशों में भारत का सम्मान बढ़ा है। भारत शांति के लिए प्रतिबद्ध है, परन्तु यदि जरूरत हुई, तो हम लोग पूरी ताकत से राष्ट्र की संप्रभुता की रक्षा करेंगे। हमारे सशस्त्र बल व हमारे हवाई लड़ाके राष्ट्र की रक्षा के हमारे दृढ़ विश्वास को प्रतिबिंबित करते है। उनकी वीरता का प्रदर्शन पूरे राष्ट्र में हाल में ही देखा, जब भारतीय वायु सेना ने आतंकवादी अड्डे पर हमले किये।
- भारतीय वायु सेना उत्कृष्टता और पेशेवर दक्षता के लिए प्रतिबद्ध है। वायु सेना आधुनिक और तकनीक केन्द्रित बल के रूप में विकसित हो चुकी है। भारतीय वायु सेना निरंतर आधुनिकीकरण को अपना रही है। इसके लिए विस्तृत आधुनिकीकरण योजना तैयार की गई है। भारतीय आकाश की रक्षा करने के साथ-साथ वायु सेना मानवीय सहायता और आपदा राहत कार्यों में भी अग्रणी रही है।
- हमारे हवाई जहाजों को उड़ान के लायक बनाये रखना एक महत्वपूर्ण जिम्मेदारी है। 5 बेस रिपेयर डिपो ने किरण, एवरो और डोनियर जहाजों की मरम्मत की है। इनमें से कई जहाज 30 वर्षों के बाद भी उड़ान भरने लायक है। 5 बेस रिपेयर डिपो का आदर्श वाक्य है ‘कायाकल्प’। नये विचारों, नवोन्मेषों और तकनीकी विकास के माध्यम से निरंतर पुनर्जीवन।
- एयर फोर्स स्टेशन हकीमपेट का देश सेवा में विशिष्ट योगदान रहा है। स्टेशन भारतीय वायुसेना के पायलटों को गुणवत्तापूर्ण प्रशिक्षण प्रदान करता है। 1965 और 1971 के युद्धों के दौरान उड़ान-प्रशिक्षकों और तकनीकीकर्मियों ने सामरिक गतिविधियों में भाग लिया था और साहस दिखाते हुए तथा पेशेवर रूख अपनाते हुए देश की सेवा की थी।
- एयर फोर्स स्टेशन हकीमपेट को 1995 में हेलिकॉप्टर के लिए और 2016 में फाइटर जैट के लिए महिला पॉयलटों को प्रशिक्षण देने का गौरव हासिल है। इस स्टेशन के सैन्यकर्मियों ने मानवीय सहायता और आपदा राहत कार्यों में भी हिस्सा लिया हैं।
- इनके उत्कृष्ट प्रदर्शन के प्रति आभार और मान्यता के लिए मैं एयर फोर्स स्टेशन हकीमपेट और 5 बेस रिपेयर डिपो को ध्वज का पुरस्कार देकर प्रसन्न हूं। मैं इस अवसर पर दोनों स्टेशनों के कर्मियों और उनके परिजनों को राष्ट्र के प्रति की गई सेवाओं के लिए शुभकामनाएं देता हूं।
राष्ट्र को आप पर गर्व है।
जयहिन्द।
प्रधानमंत्री कार्यालय
लोकसभा अध्यक्ष का लेख इस बात पर प्रकाश डालता है कि कैसे संसद ने “लोकतंत्र के संगीत” की रचना की है: प्रधानमंत्री
प्रधानमंत्री श्री नरेन्द्र मोदी ने लोकसभा अध्यक्ष के एक लेख की सराहना की है। इस लेख में श्री ओम बिरला ने संसद और लोकतंत्र के महत्व पर प्रकाश डाला है।
एक्स पर एक पोस्ट में, प्रधानमंत्री कार्यालय ने कहा;
“लोकसभा अध्यक्ष श्री @ombirlakota जी का एक ज्ञानवर्धक स्तंभ। उन्होंने इस बात पर प्रकाश डाला है कि कैसे संसद ने सभी प्रकार के विचारों को एक समान सम्मान के साथ स्वीकार करते हुए संवैधानिक मूल्यों, राष्ट्रीय हित और साझा कल्याण के पक्ष में खड़े होकर “लोकतंत्र के संगीत” की रचना की है।”
https://indianexpress.com/article/opinion/columns/lok-sabha-speaker-om-birla
नीति आयोग
नीति आयोग के उच्चस्तरीय प्रतिनिधिमंडल ने रियाद का दौरा किया
सऊदी अरब के साथ मजबूत सामरिक भागीदारी पर चर्चा
विस्तार के लिए 40 निवेश क्षेत्रों, व्यापार और इसके अवसरों की पहचान की गई है
इन्वेस्ट इंडिया ग्रिड को सऊदी अरब में लॉन्च किया गया
नीति आयोग के सीईओ श्री अमिताभ कांत के नेतृत्व एक उच्च स्तरीय प्रतिनिधिमंडल ने 16-17 फरवरी 2019 को सऊदी अरब का दौरा किया। प्रतिनिधिमंडल में शामिल प्रमुख भारतीय सीईओ ने रियाद में सऊदी मंत्रालयों से मंत्री स्तर के 12 प्रतिनिधियों और सऊदी सेंटर फॉर इंटरनेशनल स्ट्रेटेजिक पार्टनरशिप  के साथ व्यापक चर्चा में भाग लिया।
इस प्रतिनिधिमंडल में सऊदी अरब में भारत के राजदूत अहमद जावेद, भारतीय सीईओ की टीम के साथ नीति आयोग के अतिरिक्त सचिव यदुवेंद्र माथुर; पर्यटन मंत्रालय के महानिदेशक सत्यजीत राजन, आवास और शहरी मामलों के मंत्रालय में अतिरिक्त सचिव शिव दास मीणा और इलेक्ट्रॉनिक्स और सूचना प्रौद्योगिकी मंत्रालय के अतिरिक्त सचिव पंकज कुमार और वाणिज्य मंत्रालय, इन्वेस्ट इंडिया के अतिरिक्त सचिव केशव चंद्र शामिल थे। इसके अलावा आईटी, कंस्ट्रक्शन, एनर्जी, मोबाइल एंड कम्युनिकेशंस, हॉस्पिटैलिटी, सॉवरिन फंड्स आदि के प्रमुख सार्वजनिक और निजी क्षेत्रों से जुड़े बड़ी संख्या में भारतीय सीईओ ने इस विचार-विमर्श में भाग लिया। भारतीय दूतावास से मिशन के उप प्रमुख डॉ. सुहेल अजाज खान भी बैठक में शामिल हुए।
सऊदी पक्ष का प्रतिनिधित्व आवास मंत्रालय, संस्कृति मंत्रालय, ऊर्जा मंत्रालय, उद्योग और खनिज संसाधन, सउदी औद्योगिक विकास निधि, मौदीन, सालीक, एसपीआईएमएसीओ, सऊदी अरब सामान्य निवेश प्राधिकरण, सऊदी अरब प्राधिकरण आदि के वरिष्ठ अधिकारियों द्वारा किया गया था। भारत की तरफ से श्री अमिताभ कांत और सऊदी अरब के एससीआईएसपी सीईओ डॉ फैसल अल सुगैर के नेतृत्व में नीति आयोग- एससीआईएसपी की कार्यशाला आयोजित की गई जिसमें ऊर्जा, खाद्य प्रसंस्करण, फार्मास्यूटिकल्स, बुनियादी ढांचा, खनन, आईसीटी, पर्यटन, रक्षा आदि जैसे क्षेत्रों में संयुक्त सहयोग और सहयोग के संभावित अवसरों को लेकर व्यापक चर्चा की गई। इस कार्यशाला के दौरान, इन्वेस्ट इंडिया ग्रिड को सऊदी अरब में लॉन्च किया गया। इन्वेस्ट इंडिया भारत में सऊदी निवेश की सुविधा के लिए एक समर्पित टीम का गठन कर रहा है। नीति आयोग और एससीआईएसपी भारत-सऊदी अरब सामरिक भागीदारी को निरंतर गति प्रदान करने पर सहमत हुए। इससे इतर नीति आयोग के सीईओ ने सऊदी अरब के वित्त मंत्री मोहम्मद अल जादान से द्विपक्षीय संबंधों और पारस्परिक हितों के अन्य मुद्दों को मजबूत करने के तौर-तरीकों पर चर्चा की। छह कार्य समूहों ने विस्तार के लिए विशाल क्षमता के साथ 40 निवेश, व्यापार और इसके अवसरों की पहचान की है।
यह यात्रा, क्राउन प्रिंस एचआरएच मोहम्मद बिन सलमान बिन अब्दुलअज़ीज़ अल सऊद और मंत्रिपरिषद के उपाध्यक्ष और सऊदी अरब के रक्षा मंत्री की 19 और 20 फरवरी, 2019 को भारत की राजकीय यात्रा के मद्देनजर महत्व रखती है।
भारत-सऊदी अरब के बीच अप्रैल से नवंबर 2018 के दौरान द्विपक्षीय व्यापार 23.24 बिलियन अमरीकी डॉलर तक पहुंच गया। दोनों देश 19-20 फरवरी के बीच क्राउन प्रिंस की यात्रा को अधिक से अधिक प्रासंगिक बनाने को तैयार हैं। क्राउन प्रिंस की यह यात्रा प्रधानमंत्री श्री नरेंद्र मोदी की सऊदी की सफल यात्रा और अप्रैल 2016 में अरब और अर्जेंटीना में जी-20 शिखर सम्मेलन में भारतीय प्रधान मंत्री और क्राउन प्रिंस के बीच हालिया द्विपक्षीय बैठक के बाद हो रही है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 112.01 करोड़ कोविड रोधी टीके लगाए जा चुके हैं
भारत में वर्तमान में 1,35,918 सक्रिय मामले हैं,बीते 522 दिनों में सबसे कम
सक्रिय मामले कुल मामलों के 1 प्रतिशत से कम हैं,वर्तमान में 0.39 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.26 प्रतिशत। मार्च 2020 के बाद से सबसे अधिक
पिछले 24 घंटों के दौरान 11,376 रोगी स्वस्थ हुए, देश भर में अभी तक कुल 3,38,37,859 मरीज स्वस्थ हुए
बीते चौबीस घंटे के दौरान 11,271 नए मामले सामने आए
दैनिक पॉजिटिविटी दर 0.90 प्रतिशत है,पिछले 41 दिनों से 2 प्रतिशत से कम
साप्ताहिक पॉजिटिविटी दर वर्तमान में 1.01 प्रतिशत है; पिछले 51 दिनों से 2 प्रतिशत से कम है
अभी तक कुल 62.37 करोड़ जांचें की जा चुकी हैं
राष्ट्रपति सचिवालय
जापान दौरे के अंतिम दिन राष्ट्रपति ने साईं नो सातो में श्री सत्य साईं सनातन संस्कृति परियोजना की आधारशिला रखी
जापान दौरे के अंतिम दिन राष्ट्रपति श्री रामनाथ कोविंद ने आज 23 अक्टूबर, 2019 को जापान के काकेगावा स्थित साईं नो सातो में श्री सत्य साईं सनातन संस्कृति परियोजना की आधारशिला रखी। साईँ नो सातो को अक्षरधाम और स्वामीनारायण मंदिर की तरह विकसित किया जाएगा, ताकि भारतीय पारम्परिक संस्कृति को प्रोत्साहन दिया जा सके।
इस अवसर पर राष्ट्रपति ने कहा कि आज दुनिया में आंतरिक शांति और आनंद की तलाश कर रहे हैं, समुदायों और संस्कृतियों को एक साथ लाने का प्रयास कर रहे हैं, ऐसे समय में साईं नो सातो जैसे स्थान हमारा मार्गदर्शन करते हैं। उन्होंने कहा कि हमें शांतिपूर्ण सह-अस्तित्व जैसे तरीकों की आवश्यकता है, जहां महिलाएं और पुरूष अपने और समाज के बारे में मनन कर सकें तथा “हम और वे” के बीच के अंतर को समाप्त कर सकें।
राष्ट्रपति ने जापान के प्रधानमंत्री श्री शिंजो आबे द्वारा उनके सम्मान में दिए गए रात्रिभोज में भी शिरकत की।
राष्ट्रपति देर रात स्वदेश रवाना होंगे और 24 अक्टूबर, 2019 को भोर में नई दिल्ली पहुंच जाएंगे।
आर्थिक मामलों की मंत्रिमण्डलीय समिति 
केन्द्रीय मंत्रिमंडल ने प्रोविजनल मेगा पावर परियोजनाओं के लिए मेगा ऊर्जा नीति 2009 में संशोधन को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडल समिति ने कर अधिकारियों को अंतिम मेगा प्रमाणपत्र प्रस्तुत करने के उद्देश्य से 10 प्रोविजनल मेगा प्रमाणित परियोजनाओं की पहचान के लिए समय सीमा को बढ़ाने  की आज मंजूरी दे दी।
अंतिम मेगा प्रमाण पत्र प्रस्तुत करने के लिए समय अवधि का विस्तार करने से डेवलपर्स भविष्य में पीपीए के लिए प्रतिस्पर्धात्मक बोली लगाने और नीति शर्तों के अनुसार कर छूट प्राप्त करने में सक्षम होंगे। बढ़ी हुई नकदी देश के समग्र विकास को बढ़ावा देगी और विभिन्न महत्वपूर्ण बिजली परियोजनाओं को फिर से चालू करना सुनिश्चित करेगी।
ऐसी 10 प्रोविजनल मेगा परियोजनाओं की समय अवधि आयात की तारीख से 120 महीने के बजाय 156 महीने तक बढ़ा दी गई है जिन्हें कर अधिकारियों को अंतिम मेगा प्रमाणपत्र प्रस्तुत करने के लिए मंजूरी/आंशिक रूप से मंजूरी मिली हुई है। इस विस्तारित अवधि के दौरान, नवीन और नवीकरणीय ऊर्जा मंत्रालय  और सोलर एनर्जी कॉरपोरेशन ऑफ इंडिया लिमिटेड  के सहयोग से स्थिर ऊर्जा  को आकर्षित किया जाएगा और पीपीए को सुरक्षित करने के लिए इन मेगा परियोजनाओं के ऐसी बोलियों में भाग लेने की उम्मीद है। विद्युत मंत्रालय इस अवधि में मौजूदा बिजली बाजारों के आधार पर एक विकल्प भी विकसित करेगा। साथ ही यह सुनिश्चित करेगा कि उपभोक्ताओं को प्रतिस्पर्धी तरीके से लाभ दिया जाए।
इस्पात मंत्रालय
एमओआईएल- मॉयल ने वित्त वर्ष 2021-22 में मैंगनीज अयस्क का अब तक का सर्वोच्च ग्रेड उत्पादन और बिक्री का रिकॉर्ड बनाया
इस्पात मंत्रालय के तहत अनुसूची 'ए' सीपीएसई मैंगनीज अयस्क  लिमिटेड  के कारोबारी इतिहास में वित्त वर्ष 2021-22 सबसे अच्छे वर्षों में से एक रहा है। इस वित्त वर्ष में एमओआईएलका कारोबारवित्त वर्ष 2018-19 में अब तक के उच्चतम रहे स्तर को छू चुका है।
कंपनी का कुल कारोबार वित्त वर्ष 2021-22  में लगभग 1436 करोड़ रुपये का रहा जो पिछले वर्ष के 1177 करोड़ रुपये के कारोबार की तुलना में लगभग 22% अधिक है। कंपनी का इस बार का कुल कारोबार वित्त वर्ष 2018-19 में 1441 करोड़ रुपये के कारोबार की अब तक की उच्चतम उपलब्धि से थोड़ा ही कम है।
लगभग दो महीनों के लिए कंपनी की परिचालन गतिविधियों को प्रभावित करने वाले कोविड-19 की दूसरी और तीसरी लहर के प्रतिकूल प्रभाव के बावजूद, मॉयल ने उपरोक्त प्रदर्शन दर्ज किया है। उच्च ग्रेड अयस्क उत्पादन  और बिक्री  भी उच्चतम स्तर पर है। यह प्रदर्शन बेहतर उत्पाद योजना, विपणन रणनीति और सबसे महत्वपूर्ण, सभी स्तरों पर कर्मचारियों द्वारा किए गए प्रयासों का परिणाम है।
मॉयल ने वित्त वर्ष 2021-22 में 12.31 लाख मीट्रिक टन का उत्पादन हासिल किया है, जो पिछले साल के 11.43 लाख मीट्रिक टन के उत्पादन से लगभग 8% अधिक है। कंपनी की कुल बिक्री 12.12 लाख मीट्रिक टन हुई जो पिछले वर्ष की कुल बिक्री 12.18 लाख मीट्रिक टन के लगभग बराबर है।
प्रधानमंत्री कार्यालय
प्रधानमंत्री ने कुलदीप नैयर के निधन पर दु:ख जताया
(प्रधानमंत्री श्री नरेन्द्र मोदी ने दिग्गज पत्रकार और राज्यसभा के पूर्व सदस्य कुलदीप नैयर के निधन पर दु:ख व्यक्त किया है।
प्रधानमंत्री ने कहा, 'कुलदीप नैयर हमारे समय के एक बौद्धिक दिग्गज थे। विचारों में स्पष्टता और निडरता के साथ उनके काम का दायरा कई दशकों तक विस्तृत रहा। आपातकाल के खिलाफ उनका एक मजबूत पक्ष, जन सेवा और बेहतर भारत के लिए उनकी प्रतिबद्धता हमेशा याद की जाएगी। उनके अचानक निधन पर मेरी संवेदना।'
रेल मंत्रालय
केन्द्रीय रेल, वाणिज्य एवं उद्योग और उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने पूर्व और पश्चिमी दोनों कॉरिडोर पर डीएफसी के तहत पूरा होने वाले विभिन्न सेक्शन की प्रगति की समीक्षा की
श्री गोयल ने कहा कि अंतिम व्यक्ति तक पहुंच और फीडर मार्गों को एक साथ पूरा करने की आवश्यकता है ताकि डीएफसी से अधिकतम लाभ प्राप्त हो सके
परियोजना को दैनिक आधार पर निगरानी करने की आवश्यकता है ताकि इसे जून 2022 तक राष्ट्र को सौंपना सुनिश्चित हो सके
आत्म निर्भर भारत अभियान को बढ़ावा मिलने को सुनिश्चित करने के लिए डीएफसी पर सभी कंटेनर यातायात के स्वदेशीकरण के लिए इसे एक मिशन मोड पर बढ़ावा देने की जरूरत है
केन्द्रीय रेल, वाणिज्य एवं उद्योग और उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने पूर्व और पश्चिमी दोनों कॉरिडोर पर डीएफसी के तहत पूरा होने वाले विभिन्न सेक्शन की प्रगति की समीक्षा की।
रेलवे के अधिकारियों ने सभी सेक्शन में हो रही प्रगति के बारे में जानकारी दी। साथ ही रेलवे को कुछ सेक्शन में काम पूरा करने में आने वाली चुनौतियों के बारे में भी बताया।
श्री गोयल ने कहा कि अंतिम व्यक्ति तक पहुंच और फीडर मार्गों को एक साथ पूरा करने की आवश्यकता है ताकि डीएफसी से अधिकतम लाभ प्राप्त हो सके। उन्होंने कहा कि परियोजना विकास के इस पहलू पर ईमानदारी से नजर रखने की जरूरत है।
उन्होंने कहा कि आत्म निर्भर भारत अभियान को बढ़ावा मिले, इसे सुनिश्चित करने के लिए, डीएफसी पर सभी कंटेनर यातायात के स्वदेशीकरण को एक मिशन मोड पर बढ़ावा देने की जरूरत है। उन्होंने कहा कि भारत में घरेलू उद्योग ऐसे कंटेनरों के निर्माण में सक्षम है।
भारतीय रेलवे माल गाड़ियों के लिए तेज गति पर विशेष परिचालन प्रदान करने के लिए समर्पित फ्रेट कॉरिडोर बना रहा है।
पहले चरण में, डीएफसीसीआईएल पश्चिमी डीएफसी  और पूर्वी डीएफसी , जिसमें सोननगर- दनकुनी सेक्शन का पीपीपी सेक्शन शामिल है, का निर्माण कर रहा है।
लुधियाना  के पास साहनेवाल से शुरू होने वाला ईडीएफसी पंजाब, हरियाणा, उत्तर प्रदेश, बिहार और झारखंड राज्यों से होकर गुजरते हुए पश्चिम बंगाल के दनकुनी में समाप्त होगा।
उत्तर प्रदेश में दादरी को मुंबई में जवाहरलाल नेहरू पोर्ट  से जोड़ने वाला पश्चिमी गलियारा, डबल्यूडीएफसी और ईडीएफसी  के यूपी, हरियाणा, राजस्थान, गुजरात और महाराष्ट्र राज्यों से होकर गुजरेगा, यानी 2800 रूट किमी जून 2022 तक चालू हो जाएगा।
डेडिकेटेड फ्रेट कॉरिडोर को भारत के आर्थिक विकास में एक बड़े परिवर्तन के रूप में देखा जा रहा है।
माननीय प्रधानमंत्री श्री नरेन्द्र मोदी ने हाल ही में पूर्वी और पश्चिमी गलियारों पर डीएफसीसीएल के दो सेक्शन को राष्ट्र को समर्पित किया था। ये हैं पश्चिमी कॉरिडोर पर रेवाड़ी- मदार सेक्शन और पूर्वी फ्रेट कॉरिडोर पर नया खुर्जा-नया भौपुर सेक्शन ।
विद्युत मंत्रालय
विद्युत मंत्रालय के अधीन केंद्रीय सार्वजनिक क्षेत्र उपक्रमों ने दिसंबर माह तक 40395.34 करोड़ रुपये का पूंजीगत व्यय किया
यह पूंजीगत व्यय वित्तवर्ष 2020-21 के पूंजीगत व्यय से 47 प्रतिशत अधिक
केंद्रीय सार्वजनिक क्षेत्र उपक्रमों ने सामूहिक रूप से वित्तवर्ष 2021-22 के पूंजीगत व्यय लक्ष्य का 80 प्रतिशत पूरा किया
विद्युत मंत्रालय के अधीन केंद्रीय सार्वजनिक क्षेत्र उपक्रमों  ने दिसंबर माह तक 40395.34 करोड़ रुपये का पूंजीगत व्यय किया है। यह पूंजीगत व्यय वित्तवर्ष 2020-21 के इसी अवधि में हुये पूंजीगत व्यय से 47 प्रतिशत अधिक है।
इस तरह, मंत्रालय का पूंजीगत व्यय प्रदर्शन पिछले वर्ष की तुलना में काफी बेहतर है।
उल्लेखनीय है कि सीपीएसई ने वित्तवर्ष 2021-22 के पूंजीगत व्यय लक्ष्य, यानी 50,690.52 करोड़ रुपये का 80 प्रतिशत पूरा कर लिया है।
विद्युत मंत्रालय के अधीन सीपीएसई में सर्वश्रेष्ठ प्रदर्शन करने वाली कंपनियों में पावरग्रिड , एसजेवीएन , एनटीपीसी  और टीएचडीसी  शामिल हैं।
विद्युत मंत्रालय ने हमेशा बिजली क्षेत्र की परियोजनाओं के लिये पूंजीगत व्यय में तेजी लाने पर जोर दिया है। परियोजनाओं के निर्बाध क्रियान्वयन सम्बंधी मुद्दों के समाधान के लिये नियमित रूप से निगरानी और समीक्षा की जाती है।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 400वां दिन
भारत के समग्र टीकाकरण कवरेज 175 करोड़ से अधिक हुआ
आज शाम 7 बजे तक टीके की 27 लाख से ज्यादा खुराक दी गई
भारत का कोविड-19 टीकाकरण कवरेज आज 175.33 करोड़  से अधिक पहुंच गया। आज शाम 7 बजे तक 27 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 1.89 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10400623
|
|
दूसरी खुराक
|
|
9951894
|
|
प्रीकॉशन डोज
|
|
4043680
|
|
एफएलडब्ल्यू
|
|
पहली खुराक
|
|
18407812
|
|
दूसरी खुराक
|
|
17415259
|
|
प्रीकॉशन डोज
|
|
5866885
|
|
आयु वर्ग 15-18 वर्ष
|
|
पहली खुराक
|
|
53600900
|
||
|
दूसरी खुराक
|
|
21474441
|
|
आयु वर्ग 18-44 वर्ष
|
|
पहली खुराक
|
|
550259080
|
|
दूसरी खुराक
|
|
435379382
|
|
आयु वर्ग 45-59 वर्ष
|
|
पहली खुराक
|
|
202023623
|
|
दूसरी खुराक
|
|
178246787
|
|
60 वर्ष से अधिक
|
|
पहली खुराक
|
|
126192350
|
|
दूसरी खुराक
|
|
111041976
|
|
प्रीकॉशन डोज
|
|
8997264
|
|
कुल दी गई पहली खुराक
|
|
960884388
|
|
कुल दी गई दूसरी खुराक
|
|
773509739
|
|
प्रीकॉशन डोज
|
|
18907829
|
|
कुल
|
|
1753301956
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 19 फरवरी, 2022 
|
|
एचसीडब्ल्यू
|
|
पहली खुराक
|
|
111
|
|
दूसरी खुराक
|
|
1968
|
|
प्रीकॉशन डोज
|
|
19821
|
|
एफएलडब्ल्यू
|
|
पहली खुराक
|
|
357
|
|
दूसरी खुराक
|
|
3581
|
|
प्रीकॉशन डोज
|
|
82162
|
|
आयु वर्ग 15-18 वर्ष
|
|
पहली खुराक
|
|
158927
|
||
|
दूसरी खुराक
|
|
757512
|
|
आयु वर्ग 18-44 वर्ष
|
|
पहली खुराक
|
|
208134
|
|
दूसरी खुराक
|
|
1019826
|
|
आयु वर्ग 45-59 वर्ष
|
|
पहली खुराक
|
|
33181
|
|
दूसरी खुराक
|
|
208133
|
|
60 वर्ष से अधिक
|
|
पहली खुराक
|
|
28017
|
|
दूसरी खुराक
|
|
126152
|
|
प्रीकॉशन डोज
|
|
100044
|
|
कुल दी गई पहली खुराक
|
|
428727
|
|
कुल दी गई दूसरी खुराक
|
|
2117172
|
|
प्रीकॉशन डोज
|
|
202027
|
|
कुल
|
|
2747926
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
नवीन एवं नवीकरणीय ऊर्जा मंत्रालय
श्री राज कुमार सिंह ने कैबिनेट मंत्री के रूप में विद्युत और नवीन एवं नवीकरणीय ऊर्जा का कार्यभार संभाला
श्री राज कुमार सिंह ने विद्युत मंत्रालय और नवीन और नवीकरणीय ऊर्जा मंत्रालय में कैबिनेट मंत्री के रूप में कार्यभार संभाला। यह जिम्मेदारी देने के लिए प्रधानमंत्री का आभार व्यक्त करते हुए श्री राज कुमार सिंह ने कहा कि प्रधानमंत्री ने जो भरोसा दर्शाया है हमें उस पर खरा उतरना है।
पदभार ग्रहण करने के बाद मीडिया के साथ अपनी संक्षिप्त बातचीत में श्री सिंह ने कहा कि हमने निर्धारित समय से पहले ही प्रधानमंत्री द्वारा निर्धारित विद्युतीकरण के लक्ष्यों को हासिल कर लिया है और हम यह सुनिश्चित करने का प्रयास करेंगे कि विद्युत और ऊर्जा क्षेत्र का लाभ आम आदमी तक पहुंचे।
इस अवसर पर कार्यालय में वरिष्ठ अधिकारियों ने उनका स्वागत किया।
प्रधानमंत्री कार्यालय
प्रधानमंत्री ने उत्तराखंड के मुख्यमंत्री से बात की और उत्तराखंड में दुर्भाग्यपूर्ण स्थिति की समीक्षा की
प्रधानमंत्री श्री नरेन्द्र मोदी ने उत्तराखंड के मुख्यमंत्री श्री त्रिवेंद्र सिंह रावत से बात की और उत्तराखंड में स्थिति की समीक्षा की।
प्रधानमंत्री कार्यालय ने ट्वीट किया कि असम में रहते हुए प्रधानमंत्री श्री नरेन्द्र मोदी ने उत्तराखंड में स्थिति की समीक्षा की। उन्होंने मुख्यमंत्री और अन्य शीर्ष अधिकारियों के साथ बातचीत की। उन्होंने वहां चल रहे बचाव और राहत कार्यों की स्थिति का जायजा लिया। अधिकारी प्रभावित लोगों को हरसंभव सहायता प्रदान करने के लिए काम कर रहे हैं।
एक अन्य ट्वीट में प्रधानमंत्री ने कहा, ‘‘मैं उत्तराखंड में दुर्भाग्यपूर्ण स्थिति की लगातार समीक्षा कर रहा हूं। भारत उत्तराखंड के साथ खड़ा है और देश वहां हर व्यक्ति की सुरक्षा की प्रार्थना कर रहा है। वरिष्ठ अधिकारियों के साथ लगातार बात कर रहा हूं और एनडीआरएफ की तैनाती, बचाव और राहत कार्यों से संबंधित नवीनतम जानकारी प्राप्त कर रहा हूं।’’